Autoritățile dintr-o comună gorjeană iau în calcul restrângerea activității miniere și investesc în reabilitarea unui drum care traversează o localitate unde își desfășoară activitatea o carieră minieră a Complexului Energetic Oltenia.
Se are în vedere executarea de lucrări pentru reabilitarea DC 73 din comuna Câlnic, sat Pinoasa, din zona Carierei Miniere Pinoasa.
Bugetul este de peste 4 milioane de lei, iar lucrările vor fi demarate în perioada următoare, dacă nu vor fi probleme în ceea ce privește semnarea contractului de execuție a lucrărilor de modernizare. Cea mai mare parte a subunităților miniere din Complexul Energetic Oltenia vor intra în conservare și într-un proces de închidere definitivă. Compania energetică ar trebui să ecologizeze complet zonele miniere până în 2030 – 2032.